Diari Oficial de la Generalitat Valenciana


Sumari del DOGV 4371, del 05-11-2002 (2002/11236)

RESOLUCIÓ de 25 d'octubre de 2002, del subsecretari de l'Oficina de Ciència i Tecnologia, per la qual s'amplia el termini de presentació de sol·licituds de renovació de les beques per a la formació de personal investigador de caràcter predoctoral concedides per raó de convocatòries anteriors.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11597


Data del document
:   25-10-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * assignació per estudis
    * personal d'investigació
    * ajuda pública
    * suport econòmic

RESOLUCIÓ de 25 d'octubre de 2002, del subsecretari de l'Oficina de Ciència i Tecnologia, per la qual s'amplia el termini de presentació de sol·licituds de renovació de les beques per a la formació de personal investigador de caràcter predoctoral concedides per raó de convocatòries anteriors. [2002/11016]
  
Per Resolució de 3 de desembre de 2001, del vicepresident segon del Govern Valencià, es van convocar les beques per a la formació de personal investigador de caràcter predoctoral per a l'exercici 2002, tot establint-se en la base 16 de l'annex II que el termini per a presentar les sol·licituds de renovació finalitza tres mesos abans de l'acabament del període concedit.
  
No obstant això, esta Subsecretaria considera adient la seua ampliació fins a una data posterior, en la mesura que no perjudica terceres persones.
  
Per tot això, en virtut de les facultats conferides per l'article 2 del Decret 9/2002, de 5 de setembre, del president de la Generalitat Valenciana, resolc:
  
Únic
  
S'amplia fins el 30 de novembre de 2002, el termini establit en la base 16 de l'annex II de la Resolució de 3 de desembre de 2001, del vicepresident segon del Govern Valencià, per la qual es convoquen beques per a la formació de personal investigador de caràcter predoctoral per a l'exercici 2002, per a presentar la sol·licitud de renovació de la beca per a l'exercici 2003.
  
DISPOSICIÓ FINAL
  
La present resolució entrarà en vigor el dia següent de la seua publicació, però els efectes seran des del dia següent de la finalització del termini de presentació de sol·licituds que establix la citada resolució de convocatòria.
  
La present resolució és definitiva en la via administrativa i contra la qual es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent de la seua notificació, d'acord amb el que establix l'article 46 de la Llei 29/98, de 13 de juliol, Reguladora de la Jurisdicció Contenciosa Administrativa.